C 204/6
LV
Eiropas Savienības Oficiālais Vēstnesis
12.6.2023.
Lai saglabātu elastību iespējamām kopīgām uzraudzības darbībām attiecībā uz potenciālām ad hoc uzraudzības problēmām, vajadzētu būt iespējai kopīgās uzraudzības darbības attiecināt arī uz jomām, kas nebija paredzētas iepriekšējās ikgadējās pārskatīšanas laikā.
Šajā sakarā ECB atzinīgi vērtē iespēju ES CDP kompetentajām iestādēm lūgt palīdzību notiekošajā uzraudzības darbā (11) saskaņā ar principu “nav obligāti, nav aizliegts”.
Ja tiktu izveidotas KUK, kā izklāstīts Komisijas priekšlikumā, ECB atbalstītu tīrvērtes dalībnieku attiecīgo uzraudzības iestāžu dalību KUK, ņemot vērā to, cik svarīga ir saikne starp tīrvērtes dalībniekiem un ES CDP un attiecīgajām emisijas centrālajām bankām un pārraugiem, ņemot vērā to plašāko sistēmisko perspektīvu attiecībā uz CDP riska pārvaldību.
1.2.
Eiropas Vērtspapīru un tirgus iestāde
1.2.1.
EVTI loma uzraudzības konverģences un pārrobežu riska mazināšanas veicināšanā Labi funkcionējošai kapitāla tirgu savienībai vajadzīga cieši saskaņota prakse ES CDP uzraudzībā.
Lai vēl vairāk veicinātu uzraudzības konverģenci un ETIR konsekventu piemērošanu ES CDP, ECB atbalsta priekšlikumus par EVTI kā vienas no Eiropas uzraudzības iestādēm lomas stiprināšanu.
Jo īpaši EVTI vajadzētu būt balsstiesībām kolēģijās un sniegt atzinumus par uzraudzības lēmumu projektiem, kas attiecas uz ikgadējo pārskatīšanu un novērtēšanu, maržu prasībām un atļaujas anulēšanu.
ECB arī atbalsta ierosināto procesu attiecībā uz EVTI atzinumiem, kas adresēti ES CDP kompetentajai iestādei (12).
Tas pilnībā atbilst EVTI horizontālajai līdzdalībai visās kolēģijās un no tās izrietošajām unikālajām spējām un svarīgajai lomai, veicinot konsekventu kopīgu jautājumu novērtēšanu visās kolēģijās.
1.2.2.
Pārrobežu koordinācija krīzes situācijās ECB piekrīt, ka kopumā jāstiprina Savienības regulējums koordinācijai starp attiecīgajām iestādēm stresa situācijās, kas ietekmē vai varētu ietekmēt ES CDP vai tirgu, kuros tīrvērte tiek veikta centralizēti.
Tas ir būtiski, lai jau agrīnā posmā identificētu un novērstu Savienības mēroga kaitīgās ietekmes izplatīšanās riskus, ko rada spriedzes situācijas atsevišķos ES CDP, un lai panāktu labi koordinētu un Savienības mēroga reakciju uz šādām Savienības mēroga ārkārtas situācijām.
Konkrētāks regulējums ārkārtas situācijām palīdzēs precizēt attiecīgo iestāžu un CDP cerības attiecībā uz praktiskajiem pasākumiem, kas jāveic, paātrinot Savienības reakciju uz šādām ārkārtas situācijām un samazinot iespējamo risku, ka minētās iestādes rīkosies pretrunīgi.
Tāpēc ECB atzinīgi vērtē ierosināto ārkārtas situāciju noteikumu pārskatīšanu, (13)tostarp attiecīgo ārkārtas situāciju scenāriju precizēšanu, EVTI oficiālo koordinējošo lomu, iespēju EVTI tieši iegūt informāciju, kas vajadzīga šai koordinējošajai funkcijai, un tās pilnvaras sniegt ārkārtas ieteikumus kompetentajām iestādēm situācijās, kurās ārkārtas situācija ietekmētu vairāk nekā vienu ES CDP vai kad Savienības mēroga notikumi destabilizē pārrobežu centralizēti veiktu tīrvērti.
Lai labi koordinēti reaģētu uz nopietniem stresa notikumiem, kas ietekmē centralizēto tīrvērti Savienībā, nepieciešama CDP uzraudzības komitejas efektīva mijiedarbība ar citām attiecīgajām iestādēm.
Tāpēc attiecīgās emisijas centrālās bankas vienmēr būtu jāaicina uz CDP uzraudzības komitejas sanāksmēm, kas tiek sasauktas, ja norises finanšu tirgos var negatīvi ietekmēt tirgus likviditāti, monetārās politikas transmisiju vai maksājumu sistēmu raitu darbību.
Tas arī nodrošinātu saskaņotību ar ierosinātās regulas pieeju, saskaņā ar kuru emisijas centrālās bankas tiktu iesaistītas visās diskusijās par ES CDP (sk.
1.3.1. punktu).
(11) Sk.
ierosinātās regulas 1. panta 18) punktu, ar ko ETIR iekļauj jaunu 23.b panta 2.d punktu.
(12) Sk.
ierosinātās regulas 1. panta 12) un 17) punktu.
(13) Sk.
ierosinātās regulas 1. panta 19) punktu.